cox's pomona
Store norske leksikon,Biologi,Planteriket,Dekkfrøete planter,Tofrøbladete planter,Roseordenen,Rosefamilien,Epleslekta
Cox's pomona er en eplesort fra England. Den oppsto som en krysning med ribston i 1825. Sorten er et vintereple som modner i november og er holdbar til februar.
Eplet har et grønnhvitt-gulhvitt, løst, middels fint og saftig kjøtt. Smaken er litt syrlig, litt søtt og aromatisk. Pollenet er av god kvalitet, og sorten pollineres blant annet av cox's orange pippin og flaskeeple. Treet har sterk vekst som ungt, men senere avtagende vekst. Treet bærer tidlig, og senere rikt og årlig. Sorten er middels hardfør og er utsatt for soppsykdommer i fuktig klima. Cox's pomona finnes også i en rød variant som ellers har like egenskaper. Les mer i Store norske leksikon eple fruktdyrking frukt